cyanic-selkie/wikianc huggingface dataset:
แด็นเซิล ดัมฟรีส
แด็นเซิล ยึสตึส มอร์ริส ดัมฟรีส (Denzel Justus Morris Dumfries; เกิด 18 เมษายน ค.ศ. 1996) เป็นนักฟุตบอลชาวดัตช์ ปัจจุบันเล่นในตำแหน่งแบ็กขวาให้แก่อินเตอร์มิลาน และทีมชาติเนเธอร์แลนด์
สโมสรอาชีพ
ดัมฟรีสย้ายจากสโมสรสมัครเล่นบาเรินแดร็คต์ไปยังสปาร์ตาโรตเตอร์ดัมใน ค.ศ. 2014 และได้ลงเล่นระดับอาชีพครั้งแรกเมื่อวันที่ 20 กุมภาพันธ์ ค.ศ. 2015 ในนัดที่พบกับเอ็มเมิน เขามีส่วนช่วยให้สปาร์ตาเลื่อนชั้นสู่เอเรอดีวีซีได้ใน ค.ศ. 2016 เขายังได้รับรางวัลผู้เล่นพรสวรรค์ยอดเยี่ยมของเอร์สเตอดีวีซีในปีเดียวกัน
ฤดูร้อนปี 2017 เขาย้ายไปเฮเรินเฟนเพื่อแทนที่สเตฟาโน มาร์โซที่ย้ายไปเล่นในเบลเยียม
เดือนมิถุนายน ค.ศ. 2018 ดัมฟรีสเซ็นสัญญา 5 ปีกับเปเอสเฟ ไอนด์โฮเฟิน เขาย้ายมาเพื่อแทนที่โจชัว เบรเนต และซานเตียโก อาเรียส
ทีมชาติ
ในตอนที่ยังเล่นให้กับสโมสรบาเรินแดร็คต์ ดัมฟรีสถูกเรียกติดทีมชาติอารูบาและได้ลงเล่นครั้งแรกในเดือนมีนาคม ค.ศ. 2014 ในนัดที่พบกับทีมชาติกวม เขาทำประตูได้ในนัดที่พบกับกวมอีกครั้งในอีกไม่กี่วันถัดมา
โรนัลด์ กุมัน เรียกดัมฟรีสติดทีมชาติเนเธอร์แลนด์ครั้งแรกในเดือนตุลาคม ค.ศ. 2018 เขาลงเล่นให้กับทีมชาติครั้งแรกในนัดที่พบกับเยอรมนีเมื่อวันที่ 13 ตุลาคมปีเดียวกัน
วันที่ 13 มิถุนายน ค.ศ. 2021 ดัมฟรีสทำประตูแรกในนามทีมชาติเนเธอร์แลนด์ เป็นประตูชัยช่วยให้ทีมเอาชนะยูเครนไปได้ 3–2 ในฟุตบอลชิงแชมป์แห่งชาติยุโรป 2020
เกียรติประวัติ
รางวัลส่วนตัว
โตเกียวสกายทรี
โตเกียวสกายทรี (Tokyo Skytree) หรือเรียก โตเกียวทาวเวอร์แห่งใหม่ (New Tokyo Tower) เป็นหอกระจายคลื่นตั้งอยู่ที่เขตซูมิดะ กรุงโตเกียว ประเทศญี่ปุ่น ปัจจุบันเป็นสิ่งก่อสร้างที่สูงที่สุดในประเทศญี่ปุ่น และ ได้กลายเป็นหอคอยที่สูงที่สุดในโลก ที่ความสูง 634 เมตร
ในปัจจุบัน โตเกียวทาวเวอร์ (สูง 333 เมตร) มีความสูงไม่พอที่จะส่งสัญญาณคลื่นโทรทัศน์แบบดิจิตอลให้ครอบคลุม เนื่องจากมีอาคารและตึกสูงจำนวนมากสร้างขึ้นบังสัญญาณบริเวณใจกลางเมือง จึงมีโครงการก่อสร้างโตเกียวสกายทรีขึ้น นำโดยบริษัท โทบุเรลเวย์ จำกัด ซึ่งเริ่มก่อสร้างในวันที่ 14 กรกฎาคม พ.ศ. 2551 แล้วเสร็จในวันที่ 29 กุมภาพันธ์ พ.ศ. 2555 และเปิดอย่างเป็นทางการในวันที่ 22 พฤษภาคม ปีเดียวกัน
เอ็ม สีลม
เอ็ม สีลม (M Silom) เป็นคอนโดมิเนียมหรูสูง 198 เมตร จำนวน 53 ชั้น 161 ห้อง ตั้งอยู่ที่ซอยนราธิวาสราชนครินทร์ 2 ถนนนราธิวาสราชนครินทร์ แขวงสุริยวงศ์ เขตบางรัก กรุงเทพมหานคร ใกล้กับสถานีช่องนนทรี อาคารได้รับการออกแบบภายใต้การนำของ สตีเฟน โอเดล (Stephen O’Dell) ร่วมกับทีมงานบริษัทสถาปนิก โซดา (ประเทศไทย) (SODA) เอ็ม สีลมได้รับการพัฒนาขึ้นโดยบริษัทเมเจอร์ ดีเวลลอปเมนท์ เริ่มก่อสร้างในปี พ.ศ. 2554 แล้วเสร็จในปี พ.ศ. 2558 ซึ่งถือเป็นโครงการก่อสร้างคอนโดมีเนียมที่มีคำนำหน้าชื่อ "M" ที่สูงที่สุดของบริษัทอีกด้วย
จากข้อมูลปี พ.ศ. 2559 อาคารแห่งนี้สูงเป็นอันดับที่ 16 ของประเทศไทย มีความโดดเด่นที่การออกแบบทรงเหลี่ยมตั้ง วางเรียงต่อขึ้น
กองพลยานเกราะที่ 7 (สหราชอาณาจักร)
กองพลยานเกราะที่ 7 เป็นกองพลยานเกราะของกองทัพบกบริติชที่แสดงให้เห็นถึงปฏิบัติการที่โดดเด่นในช่วงสงครามโลกครั้งที่สอง ซึ่งได้ก่อวีรกรรมในการทัพทะเลทรายตะวันตก จนได้รับสมญานามว่า หนูทะเลทราย
ภายหลังจากข้อตกลงมิวนิก กองพลนี้ได้ถูกก่อตั้งในอียิปต์ในช่วงปี ค.ศ. 1938 ในชื่อว่า กองพลเคลื่อนที่เร็ว(อียิปต์) และผู้บัญชาการกองพลคนแรกคือ นักทฤษฏีรถถัง พลตรี เซอร์ เพอร์ซี่ โฮบาร์ท ในเดือนกุมพาพันธ์ ค.ศ. 1940 ชื่อของหน่วยรบถูกเปลี่ยนเป็น กองพลยานเกราะที่ 7
กองพลนี้ได้ต่อสู้รบในสมรภูมิรบที่สำคัญส่วนใหญ่ในช่วงการทัพแอฟริกาเหนือ ต่อมาได้ยกพลขึ้นบกและต่อสู้รบในการทัพอิตาลีในช่วงแรกของการบุกครองอิตาลีก่อนที่จะถูกถอนกำลังไปยังสหราชอาณาจักร ซึ่งเตรียมความพร้อมที่จะเข้าต่อสู้รบในยุโรปทางตะวันตกเฉียงเหนือ เริ่มต้นด้วยการยกพลขึ้นบกในนอร์ม็องดีในช่วงบ่ายของวันดี-เดย์ เมื่อวันที่ 6 มิถุนายน ค.ศ. 1944 และได้ต่อสู้รบตลอดทั่วทั้งทวีปยุโรปจนสงครามยุติลงในคีลและฮัมบวร์ค ประเทศเยอรมนี
แม้ว่ากองพลนี้จะถูกยุบในปี ค.ศ. 1950 แต่ประวัติศาสตร์ ชื่อ และฉายา "หนูทะเลทราย" ได้ถูกส่งต่อให้กับกองพลน้อยยานเกราะที่ 7
โรครับจากสัตว์
โรคติดต่อระหว่างคนและสัตว์ (zoonosis, zoonoses, zoonotic disease) เป็นโรคติดเชื้อที่อาจเกิดจากแบคทีเรีย ไวรัส ปรสิต ไพรออนหรืออื่น ๆ ที่แพร่กระจายจากสัตว์ไปยังมนุษย์
โรคที่พบเจอส่วนใหญ่ในปัจจุบัน เช่น โรคไวรัสอีโบลาและโรคเชื้อซาลโมเนลล่า ถือเป็นโรคติดต่อระหว่างคนและสัตว์ โรคเอดส์ที่เกิดจากไวรัสเอชไอวีเดิมถือว่าเป็นโรคติดต่อระหว่างคนและสัตว์ที่มีการแพร่กระจายจากสัตว์ไปยังมนุษย์ในช่วงต้นศตวรรษที่ 20 แต่ได้กลายพันธุ์แยกไปเป็นโรคติดต่อระหว่างมนุษย์
ซาแซ็งแฟน
ซาแซ็ง หรือ ซาแซ็งแฟน (sasaeng fan, ) เป็นแฟนตัวยงที่หลงไหลหรือมีพฤติกรรมอื่นประกอบกับการบุกรุกความเป็นส่วนตัวของไอดอลเกาหลีหรือบุคคลสาธารณะ คำว่า ซาแซ็ง มาจากภาษาเกาหลีของคำว่า ซา หมายถึง "ความเป็นส่วนตัว" และ แซ็ง  หมายถึง "การใช้ชีวิต" เมื่อรวมกันแล้วหมายถึงการบุกรุกของแฟน ๆ ในชีวิตส่วนตัวของคนดัง จากการประมาณการของผู้จัดการผู้มีชื่อเสียงในสื่อเกาหลี ดาราดังเกาหลีอาจมี "ซาแซ็งแฟนระหว่าง 500 ถึง 1,000 คน" และมีซาแซ็งแฟนที่ติดตามประมาณ 100 คนทุกวัน ซาแซ็งแฟนมักเป็นเพศหญิงอายุ 17 ถึง 22 ปี และมีแรงผลักดันให้กระทำบางสิ่งที่เป็นความผิดทางอาญาเพื่อให้ได้รับความสนใจจากคนดัง เช่น การบุกรุกที่หอพักหรือบ้านของคนดัง ขโมยของมีค่าหรือข้อมูลส่วนตัว คุกคามสมาชิกในครอบครัว และการส่งของขวัญที่ไม่เหมาะสมเช่นชุดชั้นใน
ภูมิหลัง
ถึงแม้ว่าคำว่าซาแซ็งจะเป็นคำที่เรียกในภายหลัง แต่พฤติกรรมแฟน ๆ ที่คลั่งไคล้ก่อกวนก่อเกิดขึ้นกับกลุ่มไอดอลของเคป็อป และ "แฟนดอม" ในช่วงคริสต์ทศวรรษ 1990 ดังที่หนังสือพิมพ์ โคเรียจุงอันเดลี รายงานเมื่อปี 2001 เกี่ยวกับพฤติกรรมของแฟน ๆ ก่อนยุคดิจิทัลและสมาชิกของกลุ่มเคป๊อปรุ่นแรก เช่น เอชโอทีและจีโอดี   ด้วยการพัฒนาอย่างรวดเร็วของอุตสาหกรรมวัฒนธรรมเกาหลีที่ได้รับความนิยม และการแพร่กระจายของกระแสฮัลรยูในระดับสากลในยุค 2000 ในปีที่ผ่านมาพฤติกรรมของแฟน ๆ ที่รุนแรงและก่อกวนต่อไอดอลและดาราเกาหลีมีเพิ่มมากขึ้น
กฤษติกา คงสมพงษ์
รองศาสตราจารย์ กฤษติกา คงสมพงษ์ (เกิด 8 กันยายน พ.ศ. 2508) อดีตนายกสมาคมแม่บ้านทหารบก, อาจารย์ประจำสาขาการตลาด สถาบันบัณฑิตบริหารธุรกิจศศินทร์แห่งจุฬาลงกรณ์มหาวิทยาลัย,กรรมการสภาสถาบันผู้ทรงคุณวุฒิของสถาบันเทคโนโลยีพระจอมเกล้าเจ้าคุณทหารลาดกระบัง อาจารย์พิเศษสาขาการตลาด คณะพาณิชยศาสตร์และการบัญชี มหาวิทยาลัยธรรมศาสตร์, อดีตพิธีกรรายการกำจัดจุดอ่อนทางสถานีวิทยุโทรทัศน์ไทยทีวีสีช่อง 3 และรายการลูกใครหว่า อีกทั้งได้รับเชิญไปเป็นวิทยากรอยู่บ่อยครั้ง ปัจจุบันเป็นอาจารย์ประจำสถาบันบัณฑิตบริหารธุรกิจศศินทร์แห่งจุฬาลงกรณ์มหาวิทยาลัย และเป็นนักวิชาการด้านการตลาดและการบริหารธุรกิจ
ประวัติ
กฤษติกา คงสมพงษ์ นามสกุลเดิม ศิริจรรยา เกิดเมื่อวันที่ 8 กันยายน พ.ศ. 2508 ที่กรุงเทพมหานคร เป็นบุตรคนโตในจำนวนพี่น้อง 2 คน มีน้องสาวชื่อ นางสาวดุจฤดี ศิริจรรยา เมื่ออายุ 10 ปี ย้ายไปอยู่สหรัฐ
กฤษติกาสำเร็จการศึกษาระดับปริญญาตรีสาขาบริหารธุรกิจระหว่างประเทศ จากมหาวิทยาลัยจอร์จวอชิงตัน, ระดับปริญญาโทสาขาการตลาด จากสถาบันบัณฑิตบริหารธุรกิจศศินทร์แห่งจุฬาลงกรณ์มหาวิทยาลัย และระดับปริญญาเอกสาขาการตลาด จากคณะพาณิชยศาสตร์และการบัญชี มหาวิทยาลัยธรรมศาสตร์
กฤษติกาสมรสกับพลเอก อภิรัชต์ คงสมพงษ์ โดยไม่มีบุตรร่วมกัน
โปร์ตูอาแลกรี
โปร์ตูอาแลกรี (Porto Alegre) เป็นเมืองหลวงและเมืองที่ใหญ่ที่สุดของรัฐฮิวกรังจีดูซูว ประเทศบราซิล ก่อตั้งในปี ค.ศ. 1769 โดยมานูเอล เซปุลเวดา (Manuel Sepúlveda) เมืองมีประชากร 1,509,939 คน (ค.ศ. 2010) เป็นเมืองใหญ่เป็นอันดับ 10 ของประเทศ เป็นเมืองหลวงของรัฐที่อยู่ใต้สุดของประเทศ โปร์ตูอาแลกรีเป็นหนึ่งในศูนย์กลางวัฒนธรรม การเมือง และเศรษฐกิจของบราซิล
เมืองได้เป็นหนึ่งในเมืองที่ได้จัดการแข่งขัน ฟุตบอลโลก 2014 นอกจากนั้นยังเคยเป็นส่วนหนึ่งที่จัดการแข่งขัน ฟุตบอลโลก 1950
อัตราการเจริญเติบโตของประชากร
''Source: Planet Barsa Ltda. ''
ศาสนา
''ที่มา: IBGE 2000. ''
เมืองพี่น้องและเมืองแฝด
เมืองพี่น้องและเมืองแฝดของโปร์ตูอาแลกรี ได้แก่:
คณะพยาบาลศาสตร์ มหาวิทยาลัยขอนแก่น
คณะพยาบาลศาสตร์ มหาวิทยาลัยขอนแก่น (Faculty of Nursing, Khon Kaen University) เป็นส่วนราชการไทยระดับคณะวิชา สังกัดมหาวิทยาลัยขอนแก่น กระทรวงศึกษาธิการ เป็นคณะวิชาที่จัดตั้งขึ้นเป็นอันดับที่ 5 ของมหาวิทยาลัยขอนแก่น ด้วยความตระหนักถึงปัญหาด้านสุขภาพอนามัยของประชาชนในภาคตะวันออกเฉียงเหนือ ประกอบกับปัญหาการขาดแคลนบุคลากรทางการพยาบาลของประเทศ คณะพยาบาลศาสตร์จึงได้ก่อตั้งขึ้นเป็นครั้งแรกในมหาวิทยาลัยขอนแก่น เมื่อ พ.ศ. 2514 เป็นคณะพยาบาลศาสตร์แห่งแรกในส่วนภูมิภาค และแห่งที่ 2 ของประเทศ
ประวัติ
ดังนั้นการดำเนินงานจัดตั้งคณะพยาบาลศาสตร์จึงเริ่มต้นขึ้น โดยได้รับความช่วยเหลือจากกระทรวงสาธารณสุขและมหาวิทยาลัยมหิดล ในขั้นต้น ได้ดำเนินการศึกษาสภาวะและรวบรวมข้อมูลผลการศึกษาได้จัดตั้ง "คณะกรรมการจัดทำโครงการและร่างหลักสูตร" ขึ้น กรรมการชุดนี้ใช้เวลาดำเนินการจัดทำโครงการและร่างหลักสูตรเป็นเวลา 8 เดือน จึงได้นำเสนอหลักสูตรและโครงการฉบับสมบูรณ์แก่สภามหาวิทยาลัยขอนแก่น และเมื่อวันที่ 21 กรกฎาคม พ.ศ. 2514 จึงมีประกาศราชกิจจานุเบกษาให้มหาวิทยาลัยขอนแก่นมีส่วนราชการเพิ่มขึ้นอีกคณะหนึ่ง คือ "คณะพยาบาลศาสตร์" ทั้งนี้ ตั้งแต่วันที่ 1 มิถุนายน พ.ศ. 2514 เป็นต้นมา
คณะพยาบาลศาสตร์ มหาวิทยาลัยขอนแก่น ได้เปิดรับนักศึกษาในหลักสูตรวิทยาศาสตรบัณฑิตทางการพยาบาลเป็นครั้งแรก เมื่อวันที่ 5 มิถุนายน พ.ศ. 2514 รับนักศึกษาจำนวน 60 คน โดยใน 2 ปีแรกของการดำเนินการศึกษา ได้ใช้ตึกภาควิชาฟิสิกส์ คณะวิทยาศาสตร์ เป็นสำนักงานชั่วคราว อาคารคณะพยาบาลศาสตร์อาคารแรกได้ทำพิธีวางศิลาฤกษ์ เมื่อวันที่ 5 พฤษภาคม พ.ศ. 2516 และได้เปิดใช้เป็นสำนักงานของคณะพยาบาลศาสตร์ในกลางปีการศึกษา 2516 และในปลายปีการศึกษา 2521 คณะพยาบาลศาสตร์มีสำนักงานและอาคารเรียนเพิ่มขึ้นอีก 1 หลัง พร้อมกับการขยายงานและจำนวนนักศึกษาที่เพิ่มขึ้นทุกปี
ต่อมาในปี พ.ศ. 2527 ได้มีการปรับปรุงหลักสูตรเพื่อความเหมาะสม ทันสมัย สอดคล้องกับสภาพปัญหาสังคมในขณะนั้น เป็นการผสมผสานเนื้อหาวิชา โดยใช้ชุมชนเป็นหลัก ปรับจำนวนหน่วยกิต รวมทั้งระยะเวลาในการเรียน และได้เปลี่ยนชื่อปริญญามาเป็น "พยาบาลศาสตรบัณฑิต" ตั้งแต่ พ.ศ. 2530 และใช้มาจนปัจจุบัน
สัญลักษณ์
สัญลักษณ์ประจำคณะพยาบาลศาสตร์ มหาวิทยาลัยขอนแก่น คือ ดอกปีบ
สีฟ้า
ดอกปีบ
บุคคลที่มีชื่อเสียง
ดูเพิ่ม รายนามบุคคลที่มีชื่อเสียงจากมหาวิทยาลัยขอนแก่น
หมายเหตุ รายนามดังกล่าว จัดเรียงชื่อและนามสกุลตามตัวอักษร
สเปกโทรสโกปีทางดาราศาสตร์
เบื้องหลัง
สเปกโทรสโกปีทางดาราศาสตร์ ถูกนำมาใช้ในการวัดที่สำคัญของการฉายรังสี 3 แบบ คือ สเปกตรัมมองเห็นได้ ,คลื่นวิทยุ และรังสีเอ็กซ์ ในขณะที่สเปกโตรสโกปีทั้งหมดจะมีลักษณะเฉพาะที่บริเวณสเปกตรัม แต่ต้องใช้วิธีต่าง ๆ เพื่อรับสัญญาณขึ้นอยู่กับความถี่ โอโซน (O3) และโมเลกุลออกซิเจน (O2) ดูดซับแสงที่มีความยาวคลื่นต่ำกว่า 300 นาโนเมตร ซึ่งหมายความว่ารังสีอัลตราไวโอเลต และรังสีอัลตราไวโอเลต ต้องใช้กล้องโทรทรรศน์ดาวเทียมหรือเครื่องตรวจจับที่ติดตั้งจรวด คลื่นวิทยุมีความยาวคลื่นมากกว่าคลื่นแสง และต้องใช้เสาอากาศหรือจานคลื่นวิทยุ แสงอินฟราเรดถูกดูดซับโดยน้ำในบรรยากาศ และก๊าซคาร์บอนไดออกไซด์ ดังนั้น ในขณะที่อุปกรณ์คล้ายคลึงกับที่ใช้ในการตรวจทางสเปกโตรสโกปีแสงจะต้องมีการบันทึกข้อมูลดาวเทียมอินฟราเรดมากขึ้น
สเปกโทรสโกปีทางคลื่นวิทยุ
ดาราศาสตร์วิทยุ ก่อตั้งขึ้นด้วยผลงานของ คาร์ล แจนสกี ในช่วงต้นคริสต์ทศวรรษ 1930 ขณะที่ทำงานให้กับ Bell Labs เขาสร้างเสาอากาศวิทยุ เพื่อดูแหล่งสัญญาณรบกวนที่อาจเกิดขึ้นสำหรับการส่งสัญญาณวิทยุข้ามมหาสมุทรแอตแลนติก ,หนึ่งในแหล่งที่มาของเสียงที่ค้นพบที่ไม่ได้มาจากโลก ,แต่จากศูนย์กลางของทางช้างเผือก ในกลุ่มดาวคนยิงธนู ในปี ค.ศ. 1942 James Stanley Hey จับคลื่นความถี่วิทยุของดวงอาทิตย์โดยใช้เรดาร์ทางทหาร สเปกโทรสโกปีทางคลื่นวิทยุเริ่มต้นด้วยการค้นพบใน 21-centimeter H I line ปี ค.ศ. 1951
เรดิโอ อินเตอร์เฟอโรเมทรี เป็นผู้บุกเบิกในปี ค.ศ. 1946 ในตอนที่ Joseph Lade Pawsey ,Ruby Payne-Scott และLindsay McCready ใช้เสาอากาศเดียวบนยอดหน้าผาทะเลในการสังเกตรังสีแสงอาทิตย์ 200 เมกะเฮิรตซ์ สองลำแสงเกิดขึ้นจากดวงอาทิตย์และอีกมุมหนึ่งที่สะท้อนจากพื้นผิวทะเลทำให้เกิดการแทรกแซงที่จำเป็น เครื่องอินเตอร์เฟอโรเมทเตอร์ ตัวรับสัญญาณชุดแรกที่สร้างขึ้นในปีเดียวกันโดย Martin Ryle และ Vonberg ในปี ค.ศ. 1960 Ryle และAntony Hewish ได้ตีพิมพ์เทคนิคการสังเคราะห์รูรับแสงเพื่อวิเคราะห์ข้อมูล เครื่องอินเตอร์เฟอโรเมทเตอร์
ยูร็อกมายเวิลด์
ยูร็อคมายเวิลด์ (You Rock My World) เป็นเพลงของนักร้องชาวอเมริกัน ไมเคิล แจ็กสัน จากสตูดิโออัลบั้มที่สิบและสุดท้ายของเขา Invincible ในปี 2001 วางจำหน่ายเป็นซิงเกิลนำจากอัลบั้มในเดือนสิงหาคม 2001 โดย อีพิกเรเคิดส์ เนื้อเพลงที่เกี่ยวข้องกับการอยู่ในความรักและความพยายามที่จะได้รับความรักของผู้หญิงคนหนึ่ง ผลิตโดย แจ็คสัน และRodney "Darkchild" Jerkins และเขียนโดย แจ็กสัน Jerkins, Fred Jerkins III, LaShawn Daniels และ Nora Payne เป็นเพลงที่ดนตรีดิสโก้ป๊อปที่มีอิทธิพลจากเพลงของแจ๊กสันจากอัลบั้มสตูดิโอของเขาก่อนหน้าด้วย
ซิวิไลเซชัน V
ซิดไมเออส์ ซิวิไลเซชัน V (Sid Meier's Civilization V) เป็นวีดีโอเกมประเภท 4X ในเกมชุด ซิวิไลเซชัน พัฒนาโดยฟิราซิสเกมส์ เปิดตัวครั้งแรกบนไมโครซอฟท์ วินโดวส์ ในเดือนกันยายน 2010 บนแมคโอเอส เมื่อวันที่ 23 พฤศจิกายน 2010 และบนลินุกซ์เมื่อวันที่ 10 มิถุนายน 2014
ใน ซิวิไลเซชัน V ผู้เล่นรับบทบาทเป็นผู้นำอารยธรรมตั้งแต่ยุคโบราณจนถึงยุคอนาคต มีจุดประสงค์คือจะต้องบรรลุเงื่อนไขชัยชนะโดยใช้การค้นคว้า การสำรวจ การทูต การศาสนา การขยายอาณาเขต การพัฒนาเศรษฐกิจ การเมือง และการทหาร
อนุวัติ น้อยชื่นพันธ์
อนุวัติ น้อยชื่นพันธ์ (เกิดวันที่ 21 กันยายน พ.ศ. 2531) เป็นนักฟุตบอลอาชีพชาวไทย ลงเล่นในตำแหน่งกองกลาง ปัจจุบันลงเล่นให้กับเกษตรศาสตร์ ในไทยลีก 2
อาร์มี่ ยูไนเต็ด (ครั้งที่ 2)
ในวันที่ 8 กุมภาพันธ์ 2562 อนุวัติได้ย้ายกลับสู่อาร์มี่ ยูไนเต็ด สโมสรเก่าของเขา
ชัยนาท ฮอร์นบิล (ครั้งที่ 2)
ในวันที่ 7 กันยายน 2563 อนุวัติได้ย้ายกลับสู่อาร์มี่ ยูไนเต็ด อีกครั้ง
ทีมชาติ
ในเดือนมีนาคม 2558 อนุวัติถูกเรียกตัวติดทีมชาติในนัดกระชับมิตรพบกับสิงคโปร์
กระทรวงสำนักงานไปรษณีย์สหรัฐ
กระทรวงสำนักงานไปรษณีย์สหรัฐ (United States Post Office Department; ค.ศ. 1792–1971) เป็นหน่วยงานซึ่งต่อมาคือ การไปรษณีย์สหรัฐ (United States Postal Service) มีฐานะเป็นกระทรวง (department) อย่างเป็นทางการตั้งแต่ ค.ศ. 1872 ถึง 1971 มีหัวหน้า คือ นายไปรษณีย์ใหญ่สหรัฐ (United States Postmaster General)
เศรษฐทรัพย์
เศรษฐทรัพย์ (economic goods) ในภาควิชาเศรษฐศาสตร์มหภาคและการบัญชี คือ สินค้าทางเศรษฐกิจที่จับต้องได้หรือมีคุณสมบัติทางกายภาพ เป็นผลิตภัณฑ์ที่สามารถโอนกรรมสิทธิ์จากผู้ขายไปให้กับผู้ซื้อ เป็นสิ่งที่ตรงข้ามกับการบริการ เศรษฐทรัพย์เป็นทรัพย์ที่มีจำนวนจำกัด หายาก ไม่พอเพียงกับความต้องการของมนุษย์ มีต้นทุนในการผลิต จำเป็นต้องซื้อขาย
คุณลักษณะของเศรษฐทรัพย์
สิ่งของบางสิ่งถูกใช้แต่มีความขาดแคลนไม่มากพอที่จะทำให้สิ่งๆนั้นมีราคาทางเศรษฐศาสตร์ เช่น ชั้นบรรยากาศ สิ่งของเหล่านี้เรียกกว่า "สินค้าไร้ราคา"
สินค้าและเศรษฐทรัพย์
สินค้าและเศรษฐทรัพย์มีความหมายที่แตกต่างกันและไม่สามารถใช้แทนกันได้ สินค้าหมายถึงสินค้าใดๆก็ได้ที่มีอยู่ในระบบเศรษฐกิจ แต่เศรษฐทรัพย์หมายถึงสินค้าที่มีต้นทุนและมีปัจจัยแลกเปลี่ยนคือเงิน
กวารานา
กวารานา (guaraná; ) เป็นพืชไม้เลื้อยชนิดหนึ่งในวงศ์ประคำดีควาย มีถิ่นกำเนิดในแอ่งแอมะซอนและพบได้ทั่วไปโดยเฉพาะอย่างยิ่งในบราซิล กวารานามีใบและกระจุกดอกขนาดใหญ่และเป็นที่รู้จักกันดีที่สุดจากเมล็ดภายในผลซึ่งมีขนาดพอ ๆ กับเมล็ดกาแฟ
ในฐานะอาหารเสริมหรือสมุนไพร เมล็ดกวารานาเป็นสารกระตุ้นที่มีประสิทธิภาพอย่างหนึ่ง กล่าวคือ มันมีปริมาณกาเฟอีนเข้มข้นกว่าที่พบในเมล็ดกาแฟประมาณสองเท่า (กาเฟอีนประมาณร้อยละ 2–4.5 ในเมล็ดกวารานา เทียบกับร้อยละ 1–2 ในเมล็ดกาแฟ) เมล็ดพืชชนิดนี้จึงเริ่มขึ้นชื่อจากการเป็นส่วนผสมในเครื่องดื่มชูกำลัง เช่นเดียวกับพืชชนิดอื่น ๆ ที่ผลิตกาเฟอีน ความเข้มข้นสูงของกาเฟอีนในกวารานาเป็นชีวพิษที่ป้องกันไม่ให้สัตว์กินพืชเข้าใกล้ผลและเมล็ดของมัน
ผลกวารานามีสีน้ำตาลไล่ไปจนถึงสีแดง และบรรจุเมล็ดสีดำซึ่งมีเยื่อสีขาวหุ้มอยู่บางส่วน สีสันที่ตัดกันเมื่อผลเปิดออกถูกนำไปเทียบกับลักษณะของลูกตาและได้กลายเป็นรากฐานของเรื่องปรัมปราเรื่องหนึ่งในหมู่ชนพื้นเมืองซาเตเร-มาเวในรัฐอามาโซนัสของบราซิล
องค์การพัฒนาอุตสาหกรรมแห่งสหประชาชาติ
องค์การพัฒนาอุตสาหกรรมแห่งสหประชาชาติ (United Nations Industrial Development Organization; อักษรย่อ: UNIDO) อักษรย่อภาษาฝรั่งเศส/สเปน ONUDI เป็นหน่วยงานพิเศษในระบบสหประชาชาติ ซึ่งมีสำนักงานใหญ่ตั้งอยู่ที่กรุงเวียนนา, ประเทศออสเตรีย วัตถุประสงค์หลักขององค์การพัฒนาอุตสาหกรรมแห่งสหประชาชาติคือการส่งเสริมและเร่งการพัฒนาอุตสาหกรรมในประเทศกำลังพัฒนา และประเทศที่มีเศรษฐกิจในช่วงเปลี่ยนผ่าน และการส่งเสริมความร่วมมือด้านอุตสาหกรรมระหว่างประเทศ นอกจากนี้ยังเป็นสมาชิกของกลุ่มพัฒนาแห่งสหประชาชาติ
พระราชกฤษฎีกาอ็องบวซ
พระราชกฤษฎีกาอ็องบวซ (Edict of Amboise) ที่ลงนามกันที่พระราชวังอ็องบวซเมื่อวันที่ 19 มีนาคม ค.ศ. 1563 โดยแคทเธอรีน เดอ เมดิชิผู้ขณะนั้นทรงดำรงพระราชอิสริยยศเป็นผู้สำเร็จราชการแผ่นดินแทนพระราชโอรสพระเจ้าชาร์ลส์ที่ 9 เป็นพระราชกฤษฎีกาเพื่อการยุติช่วงแรกของสงครามศาสนาของฝรั่งเศส และนำราชอาณาจักรกลับมาสู่สันติสุขโดยการรับรองเสรีภาพและอภิสิทธิ์ในการนับถือศาสนาแก่ประชากรผู้เป็นโปรเตสแตนต์หรือที่เรียกว่าอูเกอโนต์
กีฬาแบดมินตันในโอลิมปิกฤดูร้อน 1988
การแข่งขันแบดมินตันในโอลิมปิกฤดูร้อน 1988 เป็นการแข่งขันแบดมินตันโอลิมปิกที่จะจัดขึ้นในโซล ประเทศเกาหลีใต้ กำหนดแข่งขันระหว่างวันที่ 19 กันยายน พ.ศ. 2531 แข่งขันทั้งหมด 5 ประเภท
พระราชกฤษฎีกาอ็องบวซ
ราชสภาแห่งปารีสผู้ขับสมาชิกผู้เป็นอูเกอโนต์ออกจากสภาต่อต้านการลงทะเบียนของพระราชกฤษฎีกาเช่นเดียวกับสภาการปกครองท้องถิ่น แต่ก็ได้ยินยอมหลังจากที่มีการประท้วง แต่เพิ่มข้อแม้ในพระราชกฤษฎีกามิให้มีผลบังคับตามเนื้อหาอย่างเต็มที่จนกว่าพระเจ้าชาร์ลส์ที่ 9 จะทรงบรรลุนิติภาวะ เมื่อสภาแห่งชาติมีโอกาสที่จะตัดสินกรณีที่เกี่ยวกับข้อขัดแย้งทางศาสนา เมื่อพระเจ้าชาร์ลส์ทรงประกาศการบรรลุนิติภาวะของพระองค์เมื่อมีพระชนมายุได้ 14 พรรษาเมื่อวันที่ 17 สิงหาคม ค.ศ. 1563 พระองค์ก็ทรงเลือกรัฐบาลท้องถิ่นแห่งรูอ็องให้เป็นสถานที่สำหรับ "lit de justice" หรือ "การออกพระราชกฤษฎีกา" แทนปารีสที่ทำกันตามปกติ ในขณะเดียวกันก็ทรงออกพระราชกฤษฎีกาฉบับสมบูรณ์แทนฉบับย่อที่บังคับใช้กันก่อนหน้านั้น
เมโกะ ซาโตมูระ
เมโกะ ซาโตมูระ Meiko Satomura (里村 明衣子) เป็นนักมวยปล้ำอาชีพชาวญี่ปุ่นที่ได้เซ็นสัญญากับ WWE ได้แชมป์ NXT UK Women's Championship ของค่าย NXT UK และยังเป็นนักมวยปล้ำของสมาคม Sendai Girls' Pro Wrestling และยังเคยปล้ำให้กับ WCW ในช่วงแรกของอาชีพ
รักนี้บุญรักษา
รักนี้บุญรักษาชื่อมาจากภาษาอังกฤษว่า (Love Bless You) เป็นละครโทรทัศน์และเป็นละครซิทคอมอารมณ์ดี เป็นละครแนวโรแมนติก, คอมเมดี้ ออกอากาศเป็นละครโทรทัศน์ครั้งแรกเมื่อในปี พ.ศ. 2562 ออกอากาศทางสถานีโทรทัศน์สีกองทัพบกช่อง 7ผลิตโดยบริษัท เฮาส์ ออฟ มรรค จำกัดผู้จัดละครโดย สันติสุข พรหมศิริ จากบทประพันธ์โดย จอมใจ,ชัยรัตน์ และบทโทรทัศน์ของ จอมใจ,ชัยรัตน์ กำกับการแสดงโดย ภูมิภัทร สังวาลย์วรกุล นำแสดงโดย จุติ จำเริญเกตุประทีป,เมธาวี ธีรลีกุล,สันติราษฎร์ กุลนพเกียรติ,พศุฑย์ พงศ์พศุตม์,พสธร ทรงถาวรทวี,ญดา สุวรรณปัฏนะ,อาทิตยา ทองวิชิต เริ่มเสนอวันที่ 6 เมษายน พ.ศ. 2562 ออกอากาศตอนสุดท้ายเมื่อวันเสาร์ที่ 15 มิถุนายน พ.ศ. 2562
ชุมาทิ
ชุมาทิ (ಜುಮಾದಿ) เป็นเทพเจ้ากะเทยหรือมีทั้งสองเพศรวมกัน ทรงมีลักษณะความเป็นเพศชายและเพศหญิงรวมกัน หรือไม่แสดงออกทางเพศตามแบบแผนในศาสนาฮินดูโดยพระองค์ทรงพระพักตร์เป็นเพศชายแต่ทรงมีปทุมถันอย่างเช่นเพศหญิง และพระองค์มักได้การอัญเชิญเข้าทรงจากบรรดาม้าทรงของรัฐกรณาฏกะในอินเดียภาคใต้ พระองค์เป็นเทพจำพวกในคติท้องถิ่นฮินดูที่ได้รับการสักการะบูชาในแถบ พุตโกฬ (Buta Kola) ในรัฐกรณาฏกะในอินเดียภาคใต้ และถูกรวมรวมกับศาสนาฮินดูตามคติพหุเทวนิยมในฐานะอวตารกำลังของพระอรรธนารีศวร โดยทั่วไปชุมาทิถือเป็นเทพยดาอันชนในแถบนี้อัญเชิญมาแต่แห่งสรวงสวรรค์ที่เสด็จลงมายังภูมิภาคตูลูนาฑู (Tulunadu) เพื่ออุปถัมป์ค้ำจุนเกื้อหนุนนแก่บรรดาชนทั้งหลาย
ตำนานต่างๆ ที่แพร่หลายในภูมิภาคนี้กล่าวถึงเทพปกรณัมต่างๆของพระองค์และการก่อตั้งลัทธิของตนท่ามกลางชุมชนพุนต์ (Bunt community)ที่มีอิทธิพล ลัทธิของเทพองค์นี้ได้รับการเชิดชูยิ่งขึ้นจากการบูชาที่ได้รับจากราชวงศ์โจว์ตา (Chowta) ของมูทพิทริ (Moodabidri) โดยได้รับการสถาปนาเซ่นสรวงและรับการประดิษฐานภายในเทวาลัยของพระราชวังโจวตรอารามเน (Chowtara Aramane Palace)
หยาง ช่างคุน
หยาง ช่างคุน (3 สิงหาคม พ.ศ. 2450 – 14 กันยายน พ.ศ. 2541) เป็นผู้นำทางทหารและการเมืองของพรรคคอมมิวนิสต์จีน ดำรงตำแหน่งประธานาธิบดีแห่งสาธารณรัฐประชาชนจีนระหว่างปี พ.ศ. 2531 ถึง 2536 และเป็นหนึ่งในแปดผู้อาวุโสที่ปกครองพรรคหลังจากการอสัญกรรมของเหมา เจ๋อตง
เขาเข้าศึกษามหาวิทยาลัยในเซี่ยงไฮ้ก่อนศึกษาทฤษฎีลัทธิมากซ์ในกรุงมอสโก ทำให้เขาเป็นผู้นำที่ได้รับการศึกษาดีที่สุดคนหนึ่งในพรรคคอมมิวนิสต์จีนช่วงต้น หยางกลับประเทศจีนเป็นหนึ่งใน 28 บอลเชวิค และเดิมสนับสนุนผู้นำคอมมิวนิสต์ช่วงต้น จาง กั๋วเทา แต่เปลี่ยนมาสวามิภักดิ์ต่อกลุ่มแยกของเหมาระหว่างการเดินทางไกล (Long March) เขาเป็นคอมมิสซาร์การเมืองระหว่างสงครามกลางเมืองจีนและสงครามจีน-ญี่ปุ่นครั้งที่สอง
หลังการก่อตั้งสาธารณรัฐประชาชนในปี 2492 หยางดำรงตำแหน่งทางการเมืองหลายตำแหน่ง สุดท้ายกลายเป็นสมาชิกคณะกรรมการกลางพรรคคอมมิวนิสต์จีนที่ทรงอำนาจ เขาถูกกวาดล้างเมื่อเกิดการปฏิวัติทางวัฒนธรรมในปี 2509 และไม่ถูกเรียกตัวกลับจนปี 2521 หลังเติ้ง เสี่ยวผิงเถลิงอำนาจ หลังเขาคืนสู่อำนาจ หยางเป็นหนึ่งในแปดผู้อาวุโส (Eight Elders) ของจีน หยางสนับสนุนการปฏิรูปเศรษฐกิจแต่คัดค้านการเปิดเสรีทางการเมือง ซึ่งเป็นตำแหน่งที่สุดท้ายเติ้งตัดสินใจ หยางถึงจุดสูงสุดแห่งอาชีพการเมืองของเขาหลังการประท้วงที่จัตุรัสเทียนอันเหมินปี 2532 แต่การคัดค้านอย่างมีระเบียบของเขาต่อการเป็นผู้นำของเจียง เจ๋อหมินทำให้เติ้งบังคับให้หยางเกษียณ
19071998
ประเทศตุรกีในโอลิมปิกฤดูหนาว 2018
ประเทศตุรกี เข้าร่วมแข่งขันกีฬาโอลิมปิกฤดูหนาว ครั้งที่ 23 ค.ศ. 2018 (พ.ศ. 2561) ที่เมืองพย็องชัง ประเทศเกาหลีใต้ ระหว่างวันที่ 9-25 กุมภาพันธ์ พ.ศ. 2561 คณะกรรมการโอลิมปิกตุรกีเป็นตัวแทนประเทศตุรกีในการส่งนักกีฬาเข้าร่วมแข่งขันทั้งหมดจำนวน 8 คน ใน 4 ชนิดกีฬา
สกีลงเขา
ผลการแข่งขันดังนี้ :
สกีข้ามทุ่ง
ผลการแข่งขันดังนี้ :
หมูแรด
หมูแรด คือ หมูทีเกิดจากการนำหมูบ้านมาผสมพันธุ์กับหมูป่า เมื่อนำไปปรุงอาหารจะมีรสชาติเปรี้ยวเล็กน้อยถึงปานกลาง นักโภชนาการอาหารจึงเรียกว่า "หมูแรด" ซึ่งมีรสชาติเปรี้ยวคล้ายมะม่วงแรด
ยีเอ๋ง
ยีเอ๋ง (Mi Heng; ) หนึ่งในที่ปรึกษาของโจโฉที่ปากดีอวดเก่งไม่รู้เวลา จึงถูกประหารชีวิต ยี่เอ๋งเป็นชาวเมืองเพงงวนก๋วน ปัจจุบันอยู่ในแขวงชางฮี มณฑลซานตง มีชื่อรองว่า "เจิ้งผิง" (正平) ปรากฏตัวครั้งแรก เมื่อเตียวสิ้วเข้าร่วมกับโจโฉแล้ว โจโฉต้องการทูตไปเจรจาเกลี้ยกล่อมเล่าเปียวเป็นพวกด้วย  จึงปรึกษาขงหยงว่าควรตั้งใครเป็นทูตไปเกงจิ๋วดี ขงหยงเสนอยีเอ๋ง บัณฑิตหนุ่มอายุ 20 ปี โจโฉก็เคยได้ยินชื่อยีเอ๋งมาบ้าง จึงเชิญให้ยีเอ๋งมาพบ
เมื่อยีเอ๋งมาถึงแล้วได้คำนับโจโฉ แต่โจโฉไม่ยอมคำนับตอบ ด้วยเห็นว่ายีเอ๋งไม่มีท่าทีว่าจะเป็นคนฉลาดเฉลียวสมดังคำเล่าลือ ยีเอ๋งจึงรำพันออกมาว่า ณ ที่นี่กว้างนักแต่หาคนดี ๆ สักคนไม่มี โจโฉจึงถามว่า อันข้าพเจ้านั้นมีผู้ดี ๆ เก่ง ๆ มาร่วมงานมากมาย ไฉนจึงว่าไม่มีคนดีมาร่วมงาน ยีเอ๋งจึงถามว่า บุคคลที่ท่านว่าดี ยกตัวอย่างมาสิ โจโฉจึงตอบไปหลายคนทั้งขุนนางบุ๋นและบู๊  ได้แก่ ซุนฮก, ซุนฮิว, กุยแก, เทียหยก, เตียวเลี้ยว, เคาทู, ลิเตียน, งักจิ้น แต่ยีเอ๋งกลับหัวเราะเยาะพร้อมกล่าวถึงบุคคลที่โจโฉว่ามาแต่ละคนล้วนแต่ไม่ได้เรื่องว่า ซุนฮกเหมาะสำหรับใช้ให้ไปเยี่ยมคนป่วยหรือไปร่วมงานศพเท่านั้น ซุนฮิวนั้นก็เหมาะที่จะเป็นสัปเหร่อมากกว่า กุยแกก็เหมาะสำหรับแต่งโคลงกลอนหรืออ่านหนังสือให้คนไม่รู้หนังสือฟัง ส่วนเทียหยกก็สมควรให้เป็นภารโรง เตียวเลี้ยวก็เหมาะกับหน้าที่ตีเกราะเคาะระฆัง เคาทูก็เหมาะกับการเลี้ยงวัวควาย ลิเตียนก็สมกับงานเดินหนังสือ  งักจิ้นดูแล้วก็ไม่น่ามีตำแหน่งเกินกว่าเสมียน
และยังเอ่ยถึงบุคคลที่โจโฉไม่ได้กล่าวถึงเพิ่มอีกในแบบเดียวกัน คือ ลิยอย ก็ใช้ได้เพียงแค่คนเช็ดทำความสะอาดอาวุธ หมันทองก็เอาแต่เสพสุรา อิกิ๋มก็เหมาะสำหรับกรรมกรยกของหนัก ซิหลงก็เหมาะกับอาชีพฆ่าหมูขาย ส่วนแฮหัวตุ้นนั่นเล่าแค่รักษาศีรษะตนให้ติดอยู่กับบ่าก็ยากพอแล้ว
โจโฉฟังแล้วโมโหยีเอ๋งยิ่งนัก แต่ระงับอารมณ์ไว้ ได้ย้อนถามกลับไปว่า ท่านว่าคนของข้าพเจ้าไม่ดีอย่างนั้นอย่างนี้ แล้วตัวท่านเล่ามีดีอะไรบ้าง ยีเอ๋งตอบไปว่า ข้าพเจ้ามีความรู้ท่วมฟ้า สามารถเพ็ดทูลฮ่องเต้ให้ตั้งอยู่ในธรรมได้ และยังอบรมคนทั้งแผ่นดินได้อีกด้วย ถ้าจะว่าไปแล้ว ข้าพเจ้าชักเบื่อที่จะเจรจากับผู้ไร้สติปัญญาเช่นท่านแล้ว เหมือนพูดกับคนที่ไม่รู้ภาษามนุษย์ เตียวเลี้ยวทนไม่ไหวชักกระบี่จะสังหาร แต่โจโฉห้ามไว้ และให้ตำแหน่งยีเอ๋งเป็นคนตีกลองในวัง ซึ่งยีเอ๋งก็ไม่ขัดข้อง
ต่อมา โจโฉจัดงานเลี้ยงในวัง มีผู้เข้ามาร่วมงานมากมาย ซึ่งมีการแสดงดนตรีด้วย นักดนตรีแต่ละคนล้วนแต่งกายด้วยอาภรณ์สวยงามทั้งสิ้น แต่ยีเอ๋งกลับสวมเสื้อผ้าขาดวิ่นมาตีกลองเพียงคนเดียว แต่ยีเอ๋งตีกลองได้อย่างไพเราะจับใจมาก ทำเอาแขกในงานซึ้งไปกับเสียงกลองของยีเอ๋ง เพลงนี้มีชื่อว่า "ยูยัง" (余洋) ซึ่งมีลำนำอันไพเราะ ทำให้ได้บรรยากาศริมน้ำ ขณะนั่งตกปลา ที่ต้องนิ่งสงบอยู่กลางเสียงปลาฮุบเบ็ด เสียงใบไผ่และใบวนสีกันเป็นจังหวะ ซึ่งความหมายของชื่อเพลง แปลว่า ตกปลา (ยาขอบตั้งชื่อเพลงนี้ว่า "เพลงมัสยาหลงเหยื่อ") บางคนถึงกับน้ำตาไหลซาบซึ้ง เมื่อตีจบแล้ว บรรดาแขกไปรุมถามยีเอ๋งว่า เหตุไฉนท่านจึงแต่งกายสกปรกเช่นนี้ โจโฉโมโหจึงตวาดถามไปด้วยเสียงอันดังว่า ทำไมถึงแต่งตัวเช่นนี้ในเขตพระราชฐาน ยีเอ๋งแทนที่จะไปเปลี่ยนเสื้อผ้า กลับประชดถอดเสื้อผ้าออกหมด โจโฉยิ่งโมโหยิ่งขึ้น แต่ยีเอ๋งตอบไปว่า เพราะตัวข้าพเจ้าสะอาดบริสุทธิ์ ที่แก้ผ้าออกเพื่อที่จะให้ทุกคนเห็นเรือนร่างอันบริสุทธิ์ของข้าพเจ้า โจโฉจึงถามย้อนกลับไปว่า เช่นนั้นเรือนร่างใครสกปรก ยีเอ๋งจึงตอบไปว่า ก็ตัวท่านไงเล่า เพราะหูท่านชอบฟังแต่เรื่องปอปั้นเยินยอ จึงถือว่าเป็นหูสกปรก ตาท่านก็ชอบจะเห็นแต่สิ่งสวยงามมดเท็จ จึงถือได้ว่าเป็นตาสกปรก จิตใจท่านก็ยิ่งสกปรกใหญ่ คิดจะเป็นโจรปล้นชิงราชสมบัติ สถาปนาตนเป็นฮ่องเต้ ตัวข้าพเจ้าเป็นนักปราชญ์ที่ยิ่งใหญ่ กลับให้มาเป็นคนตีกลอง เช่นนี้หรือจะเป็นใหญ่ในแผ่นดิน
โจโฉจึงคิดจะประหารยีเอ๋งทันที แต่เกรงคนจะครหา จึงส่งยีเอ๋งไปเป็นทูตเจรจากับเล่าเปียว หมายจะให้เล่าเปียวประหารแทน เมื่อไปถึง ยีเอ๋งเปิดฉากเจรจาด้วยการยกตนเองข่ม เล่าเปียวจึงคิดส่งยีเอ๋งไปให้หองจอ เจ้าเมืองกังแหประหารแทน ด้วยการบอกปัดไปว่า ให้ถามเอาจากหองจอ ถ้าหองจอเห็นดีด้วย ข้าพเจ้าก็ยินดี เมื่อไปถึงกังแห หองจอจัดงานเลี้ยงต้อนรับ เมื่อร่ำสุราได้ที่แล้ว ยีเอ๋งก็พูดจาข่มตนและอวดโอ้ตัวเองเสียเกินจริงอีกครั้ง หองจอได้ยินดังนั้นก็คิดว่า สมจริงดังที่โจโฉและหลายคนว่า หองจอแสร้งถามขอความเห็นจากยีเอ๋งว่า อันตัวข้าพเจ้านี้เป็นเจ้าเมือง ท่านเห็นควรหรือไม่ ยีเอ๋งตอบไปว่า ตัวท่านนั้นเหมือนเจว็ดในศาลเจ้า เหมาะให้คนมากราบไหว้รับของเซ่นสรวง ไม่ต้องทำอะไร สติปัญญาก็ไม่มี หองจอเลยสั่งให้นำตัวยีเอ๋งไปประหารทันที เมื่อโจโฉได้ทราบว่ายีเอ๋งโดนประหารไปแล้ว ก็หัวเราะสาแก่ใจ และบอกว่า ไอ้คนปากดีมันโดนประหารเพราะลิ้นมันแล้ว
วัดช่องแค
วัดช่องแค เป็นวัดที่มีความเก่าแก่มากแห่งหนึ่ง สร้างขึ้นเมื่อราวๆ ปี พ.ศ. 2458 ตั้งอยู่ หมู่ 1 ตำบลพรหมนิมิต อำเภอตาคลี จังหวัดนครสวรรค์ สังกัดมหานิกายภาค 4 หนเหนือ เดิมทีชื่อว่า วัดหัวเขาช่องแค ต่อมาตัดคำว่า หัวเขา ออก เพราะไปพร้องซ้ำกับ วัดหัวเขาตาคลี
ประวัติ
เดิมที วัดช่องแคนั้นมีพระภิกษุ 2 - 3 รูป กับพระภิกษุพรหม ที่จาริกธุดงค์ผ่านมา แล้วมาแวะพักที่ถ้ำเขาช่องแค อันเป็นถ้ำบนภูเขาเล็กๆ ต่อมาได้มีชาวบ้าน มาถางป่าเพื่อทำเป็นที่พักสงฆ์ชั่วคราว ได้มาพบท่านแล้วเกิดความเลื่อมใส จึงริเริ่มขออนุญาตในการสร้างวัดกับทางการ โดยมี "กำนันคล้าย มีสวัสดิ์" "สิบเอกวุ่น" "นางแตงกวา ตั้งสุวรรณ" และ"นางเผือก เพชรมนตรี" ได้สร้างเป็นวัดขึ้นในปี พ.ศ. 2460 และได้ใบอนุญาตในการตั้งวัดเมื่อ วันที่ 5 พฤศจิกายน พ.ศ. 2462 และได้รับพระราชทานวิสุงคามสีมาแทนอุโบสถหลังเก่าที่เป็นเรือนไม้เมื่อ พ.ศ. 2476 จึงได้เริ่มสร้างเสนาสนะมาโดยลำดับ
ศาสนสถาน
ที่ดินนั้นเดิมทีเป็น ส.ค.1 เลขที่ 147 แจ้งเข้าครอบครองเมื่อ วันที่ 23 พฤษภาคม พ.ศ. 2498 จำนวนที่ดิน 60 ไร่ 36 ตารางวา
ต่อมาได้เปลี่ยนเป็น น.ส.3 ก เมื่อ วันที่ 17 มิถุนายน พ.ศ. 2520 จำนวนที่ดิน 44 ไร่ 33 ตารางวา และได้ออกโฉนดใหม่ที่รังวัดได้ 35 ไร่ 3 งาน 38 ตารางวา เมื่อ วันที่ 13 พฤษภาคม พ.ศ. 2542 รวม 4 ไร่ สร้างโรงเรียนวัดช่องแค 15 ไร่ ปลูกป่าเพิ่มเติมบริเวณหลังวัด จำนวน 5 ไร่ ที่เหลือสร้างโรงทาน เมรุ ขุดสระน้ำ
หน้าตักกว้าง 29 ศอก บนหน้าถ้ำหลวงพ่อพรหม
ทำเนียบเจ้าอาวาส
วัดช่องแคมีเจ้าอาวาส 3 รูป ดังนี้:
พ.ศ. 2460 - ลาออก พ.ศ. 2514
รอยัลรัมเบิล (2001)
รอยัลรัมเบิล (2001) เป็นรายการมวยปล้ำอาชีพศึกใหญ่ หรือ เพย์-เพอร์-วิว ของ ดับเบิลยูดับเบิลยูอี ในปี 2001 ซึ่งจะจัดเป็นปีที่ 14 แล้ว สถานที่จัดคือ นิวออร์ลีนส์อารีนา ในเมืองนิวออร์ลีนส์, รัฐลุยเซียนา สหรัฐอเมริกา โดยจะจัดในวันที่ 21 มกราคม พ.ศ. 2544 ซึ่งจัดหลังจากศึก อาร์มาเกดดอน (2000) โดยจะมีแมทช์การปล้ำรอยัลรัมเบิล
แมตช์การปล้ำรอยัลรัมเบิล
ทุกๆ 2 นาที จะมีนักมวยปล้ำออกมา 1 คน
บัตเตอร์ฟลายส์ (เพลงไมเคิล แจ็กสัน)
บัตเตอร์ฟลายส์ (Butterflies) เป็นเพลงของนักร้องชาวอเมริกัน ไมเคิล แจ็กสัน เขียนโดย อังเดร แฮร์ริส และมาร์ชา แอมโบรซัส และผลิตโดย ปรากฏในสตูดิโออัลบั้มที่สิบของแจ็คสัน Invincible (2001) เพลงนี้เป็นซิงเกิลสุดท้ายจากสตูดิโออัลบั้มของไมเคิล แจ็คสัน
กีฬาแบดมินตันในโอลิมปิกฤดูร้อน 1992
การแข่งขันแบดมินตันในโอลิมปิกฤดูร้อน 1992 เป็นการแข่งขันแบดมินตันโอลิมปิกที่จะจัดขึ้นในบาร์เซโลนา ประเทศสเปน กำหนดแข่งขันระหว่างวันที่ 28 กรกฎาคม - 4 สิงหาคม พ.ศ. 2535 แข่งขันทั้งหมด 4 ประเภท
โรยัล เมล ชิป
โรยัล เมล ชิป (อังกฤษ: Royal Mail Ship; แปล: เรือไปรษณีย์หลวง) (บางครั้งใช้ Steam-ship หรือ Steamer - เรือกลไฟ) มักจะเห็นในรูปแบบย่อว่า RMS เป็นคำนำหน้าเรือที่ใช้สำหรับเรือเดินสมุทรที่ส่งไปรษณีย์ภายใต้สัญญากับโรยัล เมล (Royal Mail) ของอังกฤษ การแต่งตั้งนั้นย้อนกลับไปได้ถึงปี ค.ศ. 1840 เรือที่ได้รับแต่งตั้งให้ใช้ "RMS" มีสิทธิ์ที่จะใช้ธงชายของโรยัล เมลเมื่อแล่นเรือ และเครื่องยศตรา "มงกุฎ" บนอุปกรณ์ระบุตัวและ/หรือการออกแบบสำหรับเรือ
สายการเดินเรือหลักที่ได้รับการแต่งตั้งประกอบด้วย ไวต์สตาร์ไลน์, คูนาร์ดไลน์ (Cunard Line) โรยัลเมลไลน์ (Royal Mail Lines ) และ ยูเนียนแคสเซ้ลไลน์ (Union-Castle Line) ซึ่งจัดทำสัญญาขนาดใหญ่จำนวนมาก จึงมีธรรมเนียมนำหน้าชื่อเรือหลายลำของบริษัทด้วย "RMS"
ในขณะที่บางสายในอดีต โดยเฉพาะอย่างยิ่งโรยัลเมลไลน์เรียกเรือของพวกเขาทั้งหมดด้วย "RMS" ในทางเทคนิคแล้วเรือเดินสมุทรจะใช้คำนำหน้าเฉพาะขณะที่มีอยู่ในสัญญาส่งไปรษณีย์ หลังจากนั้นจะคืนค่ากลับให้เป็นชื่อมาตรฐานเช่น "SS"
ไรต์เฮียร์ไรต์นาว
ไรต์เฮียร์ไรต์นาว (Right Here, Right Now หรือ Right Here Right Now) อาจหมายความได้ว่า
มิตซูบิชิ อิเล็กทริค
มิตซูบิชิ อิเล็กทริค คอร์ปอเรชัน เป็นบริษัทผลิตอุปกรณ์และเครื่องใช้ไฟฟ้าข้ามชาติของญี่ปุ่น มีสำนักงานใหญ่ตั้งอยู่ในโตเกียว เป็นหนึ่งในบริษัทหลักในเครือมิตซูบิชิ
รายชื่อสาขาการศึกษาระดับปริญญาเอก (สหรัฐอเมริกา)
รายชื่อสาขาการศึกษาระดับปริญญาเอก (List of fields of doctoral studies) นี้จัดทำขึ้นโดย "ศูนย์วิจัยความเห็นแห่งชาติ" (Opinion Research Center หรือ NORC) ที่ตั้งอยู่ที่มหาวิทยาลัยชิคาโก สหรัฐอเมริกาจากการสำรวจปริญญาเอกที่มีผู้จบการศึกษารายปี โดยจัดทำให้กับมูลนิธิวิทยาศาสตร์แห่งชาติ และหน่วยงานของรัฐบาลกลางอีกหลายหน่วยงานในสหรัฐฯ
ทั้งหมดนี้คือสายวิชาการศึกษาระดับปริญญาเอกที่เน้นการวิจัยที่มุ่งสู่ปริญญาดุษฎีบัณฑิตปรัชญา (Doctor of Philosophy หรือ Ph.D.) และการศึกษาศาสตร์ดุษฎีบัณฑิต (Doctor of Education Ed.D 1หรือ D.Ed) ที่เปิดสอนในสหรัฐฯ ซึ่งในปีการศึกษา 2547-2548 พบว่าร้อยละ 90.3 ของปริญญาเอกที่เน้นการวิจัยจำนวน 43,354 ปริญญาในสหรัฐฯ ปริญญาเป็น Ph.D. และร้อยละ 7.0 เป็น Ed.D. การศึกษาระดับปริญญาเอกสาขาวิชาชีพ (professional doctorates) เช่น แพทยศาสตร์ (Doctor of Medicine - M.D.) และปริญญาเอกด้านกฎหมาย (Juris Doctor - J.D.) ไม่นับรวมในรายชื่อนี้
สาธารณรัฐเอโซะ
สาธารณรัฐเอโซะ เป็นรัฐที่สถาปนาโดยผู้จงรักภักดีต่อโชกุนตระกูลโทกูงาวะ ภายหลังการล่มสลายของรัฐบาลโชกุนโทกูงาวะ ตั้งอยู่บนเกาะเอโซะ ปัจจุบันคือเกาะฮกไกโด ซึ่งเป็นเกาะใหญ่เป็นอันดับ 2 ของญี่ปุ่น แต่มีประชากรเบาบาง ตั้งอยู่ทางด้านเหนือสุดของญี่ปุ่น เอโซะนั้นมีชื่อเสียงจากการเป็นรัฐบาลแห่งแรกที่ได้พยายามจะจัดตั้งการปกครอบแบบระบอบประชาธิปไตยในญี่ปุ่น
ประวัติ
หลังจากที่กองทัพของรัฐบาลโชกุนโทกูงาวะพ่ายแพ้กองทัพของสมเด็จพระจักรพรรดิในสงครามโบชินระหว่างการปฏิรูปสมัยเมจิ ทหารเรือที่จงรักภักดีต่อโชกุนตระกูลโทกูงาวะส่วนหนึ่งนำโดยพลเรือเอกเอโนโมโตะ ทาเกอากิ (榎本 武揚 Enomoto Takeaki) ได้อพยพไปยังเกาะเอโซะ (ปัจจุบันคือเกาะฮกไกโด) ทางด้านเหนือสุดของญี่ปุ่น พร้อมด้วยนายทหารหลายหมื่นนายและกลุ่มที่ปรึกษาทางทหารชาวฝรั่งเศส ซึ่งนำโดยฌูลส์ บรูเนต์ (Jules Brunet) พลเรือเอกเอโนโมโตะได้ใช้ความพยายามครั้งสุดท้าย โดยการถวายฎีกาไปยังราชสำนักสมเด็จพระจักรพรรดิ เพื่อขอให่เขาได้มีโอกาสพัฒนาเกาะฮกไกโดและรักษาขนบธรรมเนียมของซามูไรไว้ต่อไปโดยไม่ถูกรบกวน แต่คำขอของเขาก็ได้รับการปฏิเสธ
ในวันที่ 15 ธันวาคม ค.ศ. 1868 ได้มีการประกาศอิสรภาพไม่ขึ้นกับรัฐบาลกลาง สถาปนาสาธารณรัฐเอโซะ ซึ่งมีโครงสร้างการปกครองที่ยึดตามแบบของสหรัฐอเมริกา พลเรือเอกเอโนโมโตะได้รับการเลือกตั้งให้เป็นประธานาธิบดี (総裁 Sōsai) คนแรก การเลือกตั้งครั้งนี้ถือเป็นการเลือกตั้งครั้งแรกของญี่ปุ่น
ฟรันเชสโก ปรีมาติชโช
ฟรันเชสโก ปรีมาติชโช (Francesco Primaticcio) (30 เมษายน ค.ศ. 1504 - ค.ศ. 1570) เป็นจิตรกร, ประติมากร และ สถาปนิกชาวอิตาลีแบบแมนเนอริสม์ของคริสต์ศตวรรษที่ 16 ผู้มีผลงานส่วนใหญ่ในฝรั่งเศส
คัตบาโลกัน
คัตบาโลกัน เป็นเมืองศูนย์กลางของจังหวัดซามาร์ ประเทศฟิลิปปินส์ มีประชากร 103,879 คนในปี ค.ศ. 2015 คัตบาโลกัน'ถือว่าเป็นศูนย์กลางของจังหวัดทั้งในด้านพาณิชยกรรม การค้า การศึกษา การเงิน และการเมือง เมืองแห่งนี้ยังถือเป็นประตูสู่เกาะซามาร์อีกด้วย
นักบุญองค์อุปถัมภ์ประจำเมือง คือ บารโธโลมิวอัครทูต ซึ่งวันเฉลิมฉลองตรงกับวันที่ 24 สิงหาคม
ฟรันเชสโก ปรีมาติชโช
ชีวิต
ปรีมาติชโชผู้เกิดที่โบโลญญาในอิตาลีได้รับการศึกษาจากจูลีโอ โรมาโนในมานตัว และเป็นลูกศิษย์ของอินโนเชนโซ ดา อิโมลา ปรีมาติชโชทำการตกแต่งพาลัซโซเตก่อนที่จะมาได้รับตำแหน่งในราชสำนักของพระเจ้าฟรองซัวส์ที่ 1 แห่งฝรั่งเศสในปี ค.ศ. 1532
ปรีมาติชโชและรอซโซ ฟิโอเรนติโนเป็นศิลปินคนสำคัญสองคนที่มีบทบาทในการตกแต่งพระราชวังฟงแตนโบล ที่ได้รับการเรียกกันว่าเป็น "ตระกูลการเขียนแบบฟงแตนโบล" ปรีมาติชโชใช้เวลาส่วนใหญ่ของชีวิตทำงานตกแต่งอยู่ที่พระราชวังฟงแตนโบล หลังจากฟิโอเรนติโนในปี ค.ศ. 1540 ปรีมาติชโชก็กลายเป็นผู้นำในการควบคุมการตกแต่งพระราชวังต่อมา
แหล่งข้อมูลอื่น
1504 1570
วีตอเรีย
วีตอเรีย (Vitória) เป็นเมืองหลวงของรัฐเอชปีรีตูซังตู ประเทศบราซิล ตั้งอยู่บนเกาะเล็ก ๆ ในอ่าวที่แม่น้ำบรรจบกับทะเล ก่อตั้งในปี ค.ศ. 1551 เมืองมีพื้นที่ 93 กม2 หรือ 35.9 ตร.ไมล์ มีประชากร 348,265 คน (ค.ศ. 2013) ขณะที่เกรตเตอร์วีตอเรีย ที่เป็นเขตมหานครมีประชากรมากกว่า 1,857,616 คน (ค.ศ. 2013) เป็นเมืองใหญ่เป็นอันดับ 14 ของประเทศ ในปี ค.ศ. 1998 สหประชาชาติ ให้วีตอเรียเป็นเมืองหลวงรัฐที่น่าอยู่อาศัยที่สุดของบราซิล โดยวัดจากด้านสุขภาพ การศึกษา และโครงการปรับปรุงสังคม
ศาสนา
ที่มา: IBGE 2000
สุสานหิ่งห้อย
สุสานหิ่งห้อย (Grave of the Fireflies) ภาพยนตร์แอนิเมชันแนวโศกนาฏกรรมสงครามของญี่ปุ่น  ที่อิงจากเรื่องสั้นใน ค.ศ. 1967 โดยอากิยูกิ โนซากะ ภาพยนตร์นี้เขียนบทและกำกับโดยอิซาโอะ ทากาฮาตะ และวาดภาพโดยสตูดิโอจิบลิให้แก่สำนักพิมพ์ชินโชชะ
ภาพยนตร์เรื่องนี้ให้เสียงโดยสึโตมุ ทัตซึมิ, อายาโนะ ชิราอิชิ, โยชิโกะ ชิโนฮาระ, และ อาเกมิ ยามางูจิ ดำเนินเรื่องในเมืองโคเบะ ประเทศญี่ปุ่น เป็นเรืองราวของสองพี่น้อง เซตะ และ เซ็ตสึโกะ ที่ต้องพยายามเอาชีวิตรอดในช่วงไม่กี่เดือนสุดท้ายก่อนสงครามโลกครั้งที่สองจะสิ้นสุดลง
สุสานหิ่งห้อยได้รับคำชื่นชมจากนักวิจารณ์ และได้รับการจัดอันดับให้เป็นหนึ่งในภาพยนตร์สงครามที่ดีที่สุดตลอดกาล และยังถูกจัดให้เป็นผลงานแอนิเมชันชิ้นสำคัญจากประเทศญี่ปุ่นอีกด้วย
เนื้อเรื่อง
เป็นเรื่องราวความรักความสัมพันธ์ของสองพี่น้องที่อาศัยอยู่ในเมืองโกเบประเทศญี่ปุ่นเหตุการณ์เกิดระหว่างสงครามโลกครั้งที่ 2 เซตะ โยโกกาวา ลูกชายคนแรกของนายพลทหารเรือ อายุ 14 ปี กำลังขนเสบียงลงหลุมเพื่อมีอาหารเวลาสงครามสงบ และในเวลานั้นเครื่องบินกำลังบินผ่านมายังเมืองเพื่อปล่อยระเบิดครั้งรุนแรงกว่าที่ผ่านมา เซตะจึงให้แม่ของตนออกเดินทางไปยังหลุมหลบภัยก่อน เนื่องจากแม่เป็นโรคหัวใจ โดยเซตะ และ น้องสาว เซซึโกะ อายุ 4 ขวบ จะตามไปทีหลัง ซึ่งระหว่างทางไปหลุมหลบภัย ระเบิดจากเครื่องบินของทหารอเมริกาถูกทิ้งลงมา ทำให้เซตะและเซซึโกะ พลัดหลงกับแม่ของพวกเขา ทำให้เซตะพาน้องสาวไปหลบภัยอยู่หลังเนินถนนสูงเป็นกำแพงหินริมทะเล ซึ่งภายหลังพวกเขาพบว่าบ้านของพวกเขาถูกไฟไหม้หมดทั้งหลัง และรอบๆบริเวณนั้นถูกทำลายทั้งหมด
สองพี่น้องพยายามตามหาแม่ มีคนมากบอกเซตะว่าแม่ของเขาบาดเจ็บสาหัสและเสียชีวิตลงเนื่องจากถูกไฟลวก และเมื่อเวลาผ่านไปเซซึโกะถามหาแม่ของเขาแต่เซตะบ่ายเบียงไม่ยอมบอกและปกปิดน้องสาวของเขาไม่ให้รู้ว่าแม่ได้เสียชีวิตแล้ว และทั้งสองก็ได้ไปอยู่กับป้า ฮิซาโกะ ของพวกเขา ซึ่งป้าของเซตะถามถึงอาการปาดเจ็บของแม่ เซตะจึงต้องบอกความจริงไปว่าแม่ได้เสียชีวิตไปแล้ว และต่อมาพวกเขาก็ทนนิสัยป้าของเขาไม่ไหวจึงออกจากบ้านป้ามาทั้งสองคน ทั้งสองพี่น้องจึงไปอยู่ในเหมืองเก่าๆ ซึ่งในสมัยก่อนใช้เป็นที่หลบภัย ภายในเหมืองมีแสงสว่างน้อยมากทำให้เซซึโกะกลัวความมืด เมื่อเป็นเช่นนั้น เซตะพี่ชายจึงไปหาหิ่งห้อยมาปล่อยไว้มากมายทำให้มีแสงสว่างมากพอทำให้เซซึโกะไม่กลัว
และเมื่อเวลาผ่านไปนาน อาหารก็เริ่มหมด และไม่มีอาหารให้แลกแล้ว และเซซึโกะก็เริ่มมีอาการเจ็บป่วยเกิดขึ้น ซึ่งเซซึโกะป่วยเป็นโรคขาดสารอาหาร และเมื่ออาหารหมด ทำให้เซตะต้องขโมยของตามบ้านเมื่อมีการทิ้งระเบิดของทหารอเมริกา ผู้คนมากมายกำลังหลบหนีระเบิดอยู่แต่เซตะกลับวิ่งฝ่าระเบิดเข้าไปตามบ้านคนที่ว่างเปล่าเพื่อเข้าไปหาของกินมาให้เซซึโกะ และนานวันเข้าอาการป่วยของเซซึโกะเริ่มมากขึ้น เซตะจึงพาน้องไปหาหมอแต่หมอก็ไม่มียารักษาให้ มีวันหนึ่งเซตะเข้าไปในตัวเมืองเพื่อไปถอนเงินก้อนสุดท้ายเพื่อเอาออกมาใช้ และเขาก็ได้ข่าวว่าญี่ปุ่นยอมแพ้สงครามแล้ว เรือทุกลำจมลงทะเลหมด จมไปพร้อมกับความหวังที่จะเห็นพ่อซึ่งเป็นทหารเรือกลับมาหาตนและน้อง
เมื่อเซตะกลับมาที่เหมือง เขาเห็นน้องสาวนอนอมลูกหินอยู่ซึ่งเซซึโกะคิดว่าป็นลูกอม เซตะจึงห้ามไม่ให้น้องสาวกินลูกหินอีก และเขาจึงไปเอาแตงโมมาป้อนให้เซซึโกะกินและปล่อยให้เซซึโกะนอนพัก เมื่อเห็นน้องสาวนอนพัก เซตะจึงไปทำอาหาร และตั้งแต่นั้นมา เซซึโกะก็ไม่ตื่นขึ้นมาอีกตลอดกาล ในคืนที่ฝนตกหนักและหนาวเย็นเซตะนอนกอดร่างไร้วิญญาณของน้องสาวเขาทั้งคืน และพอเช้าเซตะ ก็เผาร่างของเซซึโกะและนำเศษกระดูกมาใส่ในกล่องลูกอมและเซตะก็นำกล่องนั้นติดตัวไปตลอดจนกระทั่งเขาเสียชีวิตลงที่สถานีรถไฟในวันที่ 21 กันยายน ปี 1945
รูปแบบการเล่าเรื่อง
ในตอนเริ่มเรื่องและตอนจบของเรื่อง จะสื่อถึงความสัมพันธ์ของทั้งสองซึ่งแม้จะเสียชีวิตไปทั้งสองคน แต่ทั้งคู่ก็เป็นวิญญาณและอยู่ด้วยกันตลอดไป หลังจากนั้น 1 เดือนหลังจากจบสงคราม จึงมีการกฎหมายบังคับใช้คุ้มครองเด็กที่ประสบในภาวะสงครามขึ้น ในเรื่องสุสานหิ่งห้อยนั้น จะเปรียบหิ่งห้อยที่มีชีวิตอยู่ได้ไม่กี่วัน เหมือนกับชีวิตเด็กๆที่อดอยากไม่มีกิน เนื่องจากผลจากการกระทำของสิ่งใดก็ตาม และยังเปรียบแสงของหิ่งห้อยเหมือนความหวังอันริบหรี่ของเด็กๆที่สุดท้ายความหวังอันนั้นก็ดับไปพร้อมกับแสงสว่างของหิ่งห้อยยามเมื่อมันตายลง
คำตอบรับ
ภาพยนตร์นี้ประสบความสำเร็จเพียงเล็กน้อยบ็อกซ์ออฟฟิศญี่ปุ่น โดยมีรายได้เพียง 1.7 พันล้านเยน ต่อมามีการฉายภาพยนตร์จำกัดรอบที่งาน Studio Ghibli Fest 2018 ในสหรัฐ โดยมีรายได้เพียง 516,962 ดอลลาร์สหรัฐ
ปฏิกิริยาสาธารณะ
หลังออกฉายต่างประเทศ มีการตั้งข้อสังเกตว่าผู้ชมตีความภาพยนตร์เรื่องนี้แตกต่างกันเนื่องจากความแตกต่างทางวัฒนธรรม ดังเช่น เมื่อผู้ชมชาวญี่ปุ่นดูภาพยนตร์ การที่เซตะตัดสินใจไม่กลับไปหาป้าเป็นการตัดสินใจที่เข้าใจได้ เนื่องจากเข้าใจว่าเซตะถูกเลี้ยงดูมาเพื่อให้เห็นคุณค่าของความภาคภูมิใจในตัวเองและประเทศ แต่ผู้ชมชาวอเมริกันและออสเตรเลียมีแนวโน้มที่จะมองว่าเป็นการตัดสินใจที่ไม่ฉลาด เนื่องจากความแตกต่างทางวัฒนธรรม เพื่อพยายามช่วยชีวิตน้องสาวและตัวเขาเอง
มะกอมอิบรอฮีม
มะกอมอิบรอฮีม (مَـقَـام إِبْـرَاهِـيْـم แปลตรงตัว:ที่ยืนของอิบรอฮีม) เป็นหินที่มีส่วนเกี่ยวข้องกับอิบรอฮีม, อิสมาอีล และการก่อสร้าง กะอ์บะฮ์ ที่ปัจจุบันอยู่ในมัสยิดใหญ่แห่งมักกะฮ์ในประเทศซาอุดีอาระเบีย รายงานจากธรรมเนียมของอิสลาม ภาพรอยเท้าบนหินมาจากเท้าของอิบรอฮีม  รายงานจากหนึ่งในธรรมเนียมที่กล่าวว่า เมื่ออิบรอฮีมยืนบนหินในตอนที่กำลังสร้างกะอ์บะฮ์ โดยกำแพงนั้นสูงเกินไป อิบรอฮีมยืนบน มะกอม ซึ่งยกตัวขึ้นอย่างปาฏิหารย์เพื่อให้ดำเนินการสร้างต่อ และลดลงเพื่อให้อิสมาอีลนำหินไปให้เขา อีกธรรมเนียมหนึ่งคือ รอยเท้าปรากฏจากภรรยาของอิสมาอีลล้างหัวของอิบรอฮีม หรือในตอนที่อิบรอฮีมยืนบนมันเพื่อเรียกให้ผู้คนทำการแสวงบุญที่มักกะฮ์
บุญพิทักษ์ จิตต์กระจ่าง
บุญพิทักษ์ จิตต์กระจ่าง (26 มิถุนายน พ.ศ. 2516 - 27 ตุลาคม พ.ศ. 2538) เป็นนักแสดงหญิงและนางแบบชาวไทย เธอได้รับความนิยมในฐานะนางเอกแนวหน้าของช่อง 3 ในช่วงปี พ.ศ.2535 - พ.ศ.2538 จากนั้นเธอประสบอุบัติเหตุเสียชีวิตอย่างกะทันหัน ขณะมีอายุเพียง 22 ปี
ประวัติ
บุญพิทักษ์เป็นชาวตำบลสุรศักดิ์ อำเภอศรีราชา จังหวัดชลบุรี เป็นบุตรสาวของนายประสิทธิ์ กับ นางพูนทรัพย์ จิตต์กระจ่าง สำเร็จการศึกษาจากโรงเรียนดาราสมุทร อำเภอศรีราชา จังหวัดชลบุรี และศึกษาต่อที่โรงเรียนพณิชยการตะวันออก และคณะมนุษยศาสตร์ มหาวิทยาลัยรามคำแหง
เธอเริ่มเป็นที่สนใจจากประชาชนชาวชลบุรี จากการเป็นผู้เข้าประกวดมิสเอ ซี เอส ซึ่งจัดโดยสมาคมศิษย์เก่าอัสสัมชัญศรีราชา จัดขึ้นที่โรงแรมแอสบาสซาเดอร์ ซึ่งการประกวดครั้งนั้น เธอได้ตำแหน่งขวัญใจช่างภาพสื่อมวลชน และเริ่มเข้าสู่วงการบันเทิง ด้วยการประกวดหนุ่มสาวผิวสุขภาพดีจากแพนคอสเมติกส์ โดยการชักชวนของเพื่อนที่ว่า ถ้าสมัครประกวดจะเสียค่าสมัคร 50 บาท และได้เป็นสมาชิกแพน 1 ปี โดยที่สมัยนั้นค่าสมัครสมาชิกแพนจะอยู่ที่ 200 บาท เก๋จึงตกลงสมัครและ เข้าร่วมการประกวดด้วย โดยการประกวดจะเป็นการประกวดสุขภาพ และความสามารถด้านต่าง ๆ การประกวดเริ่มจากระดับศูนย์มาระดับจังหวัด มาสู่ระดับภูมิภาค และระดับประเทศจัดขึ้นที่โรงแรมดุสิตธานี เก๋สามารถครองตำแหน่งชนะเลิศฝ่ายหญิงได้สำเร็จ  จากการประกวดในปี พ.ศ. 2534 จึงได้รับการชักชวนจากมยุรฉัตร เหมือนประสิทธิเวช ได้มีโอกาสเทสต์หน้ากล้อง โดยเธอสวมบทบาทนักเรียนที่ทุจริตในการสอบ ซึ่งเธอนำประสบการณ์ตัวเองในชีวิตจริงมาใช้ จนเธอผ่านการเทสต์หน้ากล้อง และได้รับโอกาสให้แสดงละครทางช่อง 3เรื่องแรกคือ "สี่แยกนี้อายุน้อย"คู่กับศรราม เทพพิทักษ์
หลังจากนั้นจึงมีผลงานต่อๆมาคือ "ตุ๊กตามนุษย์", "ขอให้รักเรานั้นนิรันดร", "แม่พลอยหุง" "ครึ่งของหัวใจ"และได้แสดงภาพยนตร์ไทยเรื่อง รักแท้บทที่ 1
การเสียชีวิต
เมื่อเวลาประมาณ 16.10 น. ของ วันศุกร์ที่ 27 ตุลาคม พ.ศ. 2538 ขณะที่บุญพิทักษ์เดินทางกลับบ้านที่จังหวัดชลบุรีเพื่อไปเยี่ยมบิดาของตน พร้อมกับนายประภาส แสงสว่าง เพื่อนชายของบุญพิทักษ์ เป็นผู้ขับ นายเกรียงไกร จิตต์กระจ่าง น้องชาย และนางสาวจารุรัตน์ สามารถ เพื่อนสาวของน้องชาย รถเกิดเสียหลักพลิกคว่ำชนฝาผนังอาคารพาณิชย์ 3 ชั้น ที่โค้งโรงโป๊ะ อำเภอบางละมุง จังหวัดชลบุรี บริเวณหน้าวัดประชุมคงคา บุญพิทักษ์ได้รับบาดเจ็บสาหัส และเสียชีวิตในเวลาต่อมา หลังจากส่งไปรักษาตัวที่โรงพยาบาลบางละมุง เนื่องจากอาการเลือดคั่งในสมอง และทนพิษบาดแผลไม่ไหว ส่วนผู้บาดเจ็บอีก 3 ราย ได้ส่งไปทำการรักษาตัวที่โรงพยาบาลกรุงเทพพัทยา และได้ทำการส่งนายเกรียงไกร จิตต์กระจ่าง ไปทำการรักษาต่อที่โรงพยาบาลพญาไท 1 แต่ได้เสียชีวิตลงหลังจากเกิดเหตุ 10 วัน
ศพของบุญพิทักษ์ได้ทำการจัดพีธีศพที่ศาลา 8/2 วัดพระศรีมหาธาตุวรมหาวิหาร เขตบางเขน เป็นเวลา 3 วัน เนื่องจากทางคุณมยุรฉัตร เหมือนประสิทธิเวช และเพื่อนนักแสดง ขออนุญาตทางญาติเพื่อให้สามารถประกอบพิธีบำเพ็ญกุศลทางศาสนาพุทธได้ ก่อนที่จะนำศพไปประกอบพิธีทางศาสนาคริสต์ และฝังไว้ที่สุสานของโบสถ์พระหฤทัยแห่งพระเยซูเจ้า ศรีราชา อำเภอศรีราชา จังหวัดชลบุรี เนื่องจากส่วนตัวบุญพิทักษ์เป็นคริสต์ศาสนิกชนนิกายโรมันคาทอลิก
ก่อนจะเสียชีวิตไม่นาน บุญพิทักษ์ กำลังถ่ายทำละครโทรทัศน์เรื่อง "เพลิงบุญ" ค้างอยู่ โดยเธอรับบทเป็น "ใจเริง" และเป็นการรับบทร้ายครั้งแรก ภายหลังทีมงานสร้างได้เปลี่ยนบทดารานำ ให้บุษกร พรวรรณะศิริเวช มารับบทแสดงนำแทน
ดับเบิลยูดับเบิลยูอี แซเทอร์เดย์มอร์นิง สแลม
ดับเบิลยูดับเบิลยูอี แซเทอร์เดย์มอร์นิง สแลม เป็นรายการโทรทัศน์กีฬาเพื่อความบันเทิง ผลิตโดยดับเบิลยูดับเบิลยูอี และออกอากาศครั้งแรกในวันที่ 25 สิงหาคม 2012 ทางช่องเดอะซีดับเบิลยู ในเครือข่ายของสหรัฐอเมริกา โดยรวมนักมวยปล้ำอาชีพจากสมาคมดับเบิลยูดับเบิลยูอี และจะเสริมรายการหลักของดับเบิลยูดับเบิลยูอี
โตเกี๋ยม
โตเกี๋ยม (Tao Qian; ) ชื่อรองว่า กงจู่ เป็นข้าราชการและขุนศึกที่มีชีวิตอยู่ในช่วงปลายราชวงศ์ฮั่นตะวันออกของจีน เขาเป็นที่รู้จักกันเป็นอย่างดีในฐานะสมุหเทศาภิบาลมณฑลแห่งแคว้นชีจิ๋ว
ช่วงชีวิตแรกและอาชีพ
โตเกี๋ยมมาจากเมืองตันเอี๋ยง(ตานหยาง-丹楊郡) มณฑลเองจิ๋ว ซึ่งอยู่บริเวณรอบหม่าอันซาน มณฑลอานฮุยในปัจจุบัน ในช่วงวัยหนุ่ม เขาเป็นที่รู้จักกันในด้านความวิริยะอุตสาหการเรียนและซื่อสัตย์ ในขณะที่เข้ารับราชการในราชวงศ์ฮั่น เขาได้นำกองทัพในเมืองตันเอี๋ยงเพื่อปราบปรามการก่อกบฎ
เมื่อเหตุการณ์กบฎโพกผ้าเหลืองได้เกิดขึ้น เขาได้รับการแต่งตั้งให้เป็นผู้ตรวจราชการมณฑลแห่งแคว้นชีจิ๋ว และเขาได้ประสบความสำเร็จในการกวาดล้างพื้นที่ของกองกำลังฝ่ายกบฏ เขาได้ถูกส่งไปยังชายแดนด้านตะวันตกเฉียงเหนือในช่วงการก่อกบฏเหลียงจิ๋ว ซึ่งเขาได้ทำงานรับใช้ภายใต้บัญชาการของเตียวอุ๋น ในช่วงระหว่างการทัพ โตเกี๋ยมพูดจาดูหมิ่นเตียวอุ๋นและทำให้เขาโกรธมาก แต่อย่างไรก็ตาม ซุนเกี๋ยนและตั๋งโต๊ะที่อยู่ในกองทัพก็ไม่พอใจในความเป็นผู้นำของเตียวอุ๋นเช่นกัน ในเหตุการณ์ความวุ่นวายที่เกิดขึ้นมาจากการก่อรัฐประหารของตั๋งโต๊ะ และการสู้รบที่ตามมา โตเกี๋ยมได้กลับไปยังแคว้นชีจิ๋วและเข้าควบคุมแคว้นเองจิ๋วที่อยู่ใกล้เคียง อย่างไรก็ตาม ภายหลังจากนั้นมา เขาไม่สามารถแสดงให้เห็นถึงความทะเยอทะยานที่จะขยายอาณาเขตของเขาได้อีกต่อไป
โตเกี๋ยมได้เป็นผู้รับผิดชอบในการเริ่มต้นอาชีพของอ่องหลอง จูตี และตันเต๋ง ซึ่งทุกคนจะมีบทบาทที่สำคัญในเหตุการณ์ทางประวัติศาสตร์ที่นำไปสู่ปลายราชวงศ์ฮั่น อย่างไรก็ตาม ในขณะเดียวกัน เขาก็ได้ส่งเสริมขุนนางที่ไม่มีจริยธรรมเช่น ฉกหยง เฉาหง ชิวซวน และพลาดที่จะแต่งตั้งคนดี เช่น เจ้ายู่ ที่มีความสามารถและจงรักภักดีไว้ใช้ใกล้ตัว โตเกี๋ยมยังจับคนที่ไม่ยอมสวามิภักดิ์เช่น เตียวเจียว และลิห้อมไปคุมขัง และเขายังพยายามที่จะทำร้ายครอบครัวของซุนเซ็กซึ่งได้รับใช้ให้กับอ้วนสุดในช่วงเวลานั้น
โจโฉบุกโจมตีแคว้นชีจิ๋ว
ใน ค.ศ. 193 โจโก๋ บิดาของโจโฉได้เดินทางผ่านมายังแคว้นชีจิ๋ว โตเกี๋ยมได้ให้การต้อนรับเป็นอย่างดี และมอบหมายให้เตียวคี(張闓) เป็นผู้คุ้มกันขบวนรถอีกด้วย แต่หลังจากเตียวคีนำทหารห้าร้อยนายติดตามขบวนรถของโจโก๋ เตียวคีเกิดความโลภด้วยเห็นว่าโจโก๋มีทรัพย์สมบัติเป็นจำนวนมาก จึงวางแผนฆ่าโจโก๋และปล้นชิงทรัพย์สินและหลบหนีไป การตายของโจโก๋ได้ทำให้โจโฉซึ่งดำรงตำแหน่งเป็นสมุหเทศาภิบาลมณฑลแห่งแคว้นกุนจิ๋ว นำกองทัพบุกเข้าโจมตีแคว้นชีจิ๋วและสังหารหมู่ประชาชนพลเรือนนับไม่ถ้วนเพื่อเป็นการล้างแค้นให้กับบิดาของเขา โตเกี๋ยมได้ขอความช่วยเหลือจากพันธมิตรของเขาที่แคว้นเฉงจิ๋ว และมีเต๊งไก๋และเล่าปี่ ลูกน้องของเขามาเข้าร่วมและพร้อมด้วยกองกำลังเสริม โตเกี๋ยมสามารถต้านทานโจโฉไว้ได้ ในที่สุด กองทัพโจโฉต้องประสบขาดแคลนเสบียงและต้องถอนกำลังกลับไปยังแคว้นกุนจิ๋ว
เต๊งไก๋ได้เดินทางกลับไปทางเหนือ แต่โตเกี๋ยมได้จัดตั้งกองกำลังจำนวนหลายพันนายจากเมืองตันเอี๋ยงให้แก่เล่าปี่ ดังนั้นเล่าปี่จึงเปลี่ยนผู้เป็นนายจากเต๊งไก๋มาเป็นโตเกี๋ยม
โจโฉได้เปิดฉากการบุกเข้าโจมตีเป็นครั้งที่สองใน ค.ศ. 194 แต่กลับถูกบีบบังคับให้หันหลังกลับ เมื่อเตียวเมาและตันก๋งได้ก่อกบฎต่อต้านเขาและช่วยเหลือแก่ลิโป้ ขุนศึกคู่อริในการเข้ายึดควบคุมฐานที่มั่นของเขาในแคว้นกุนจิ๋ว
โตเกี๋ยมได้ล้มป่วยจนถึงแก่กรรมใน ค.ศ. 194 ลูกน้องของเขาอย่างบิต๊กและบิฮองได้เชิญเล่าปี่เข้ารับตำแหน่งเป็นสมุหเทศาภิบาลมณฑลแห่งแคว้นชีจิ๋วคนใหม่ เล่าปี่ได้ปฏิเสธในตอนแรกและได้เสนอที่จะยกตำแหน่งนี้ให้กับอ้วนสุด แต่ขงหยงได้โน้มน้าวให้เขายอมรับตำแหน่งนี้ในที่สุด
ดูเพิ่ม
132194
บุกอาณาจักรโลก 10,000 ปี
บุกอาณาจักรโลก 10,000 ปี (10,000 BC) เป็นภาพยนตร์อเมริกันที่ออกฉายในประเทศไทยเมื่อวันที่ 6 มีนาคม พ.ศ. 2551 และออกฉายในสหรัฐอเมริกาเมื่อวันที่ 7 มีนาคม พ.ศ. 2551 เป็นภาพยนตร์ที่นำเสนอเรื่องราวในยุคก่อนประวัติศาสตร์ กำกับโดยโรแลนด์ เอ็มเมอริค นำแสดงโดย สตีเวน สเตรท, คามิลลา เบล และ คลิฟ เคอร์ติส
เนื้อเรื่องย่อ
ในยุคก่อนประวัติศาสตร์ แถบหุบเขา นักล่าวัยหนุ่ม ดี’เลห์ (สตีเวน สเตรท) ได้พบรักกับเอโวเล็ท (คามิลลา เบล) เมื่อบรรดานักรบลึกลับคุกคามหมู่บ้านของเขา และลักพาตัวเอโวเล็ตไป ดี’เลห์ถูกบังคับให้เป็นผู้นำกลุ่มนักล่าจำนวนไม่มาก ในการไล่ล่าเพื่อช่วยชีวิตเธอ และได้ผจญภัยในดินแดนที่ไม่รู้จักที่ดินแดนที่มีอารยธรรมที่เหนือกว่าพวกเขา กลุ่มนักล่าพบว่ามีอีกหลายชนเผ่า ที่ยอมเข้าเป็นแนวร่วมคนพวกนี้ ได้เคยถูกรุกรานจากบรรดากลุ่มนักรบที่ล่าทาส ทำให้นักล่าที่เคยเป็นกลุ่มเล็กๆ ของดี’เลห์ ได้กลายเป็นกองทัพไปเสียแล้ว
กัศมีร์
กัศมีร์ (कश्मीर) หรือที่นิยมอ่านว่า แคชเมียร์ (Kashmir) คือภูมิภาคทางตะวันออกเฉียงเหนือสุดของอนุทวีปอินเดีย ซึ่งก่อนคริสต์ศตวรรษที่ 19 คำว่า "กัศมีร์" ถูกใช้เพื่อสื่อถึงหุบเขากัศมีร์เท่านั้น ซึ่งเป็นหุบเขาที่คั่นระหว่างเทือกเขาหิมาลัยและเทือกเขาปีร์ปัญจาล แต่ในปัจจุบัน คำว่ากัศมีร์ครอบคลุมถึงพื้นที่ในสามประเทศ ได้แก่อาณาบริเวณในปกครองของประเทศอินเดียที่เรียกว่า "ชัมมูและกัศมีร์" และ "ลาดัก" และอาณาบริเวณในปกครองของปากีสถานที่เรียกว่าเขต "อาซัดกัศมีร์" และ "กิลกิต-บัลติสถาน" รวมถึงอาณาบริเวณในปกครองของประเทศจีนที่เรียกว่า "อักไสชิน" และ "คาหล่าคุนหลุน"
ในช่วงคริสต์ศตวรรษที่ 1 บริเวณกัศมีร์ถือเป็นศูนย์กลางที่สำคัญของศาสนาฮินดู รวมถึงศาสนาพุทธในเวลาต่อมา ต่อมาใน ค.ศ. 1339 กัศมีร์ตกอยู่ในปกครองของเจ้าอิสลามคนแรกซึ่งได้สถาปนาราชวงศ์ชาฮ์มีร์ กัศมีร์ยังเคยเป็นดินแดนในจักรวรรดิโมกุลระหว่าง ค.ศ. 1586 ถึง 1751 หลังจากนั้นเป็นส่วนหนึ่งของจักรวรรดิอัฟกันจนถึง ค.ศ. 1820 ซึ่งเป็นปีที่กัศมีร์ถูกผนวกเข้าเป็นส่วนหนึ่งของจักรวรรดิซิกข์ อย่างไรก็ตาม เมื่อชาวซิกข์พ่ายแพ้สงครามกับอังกฤษใน ค.ศ. 1946 ราชาแห่งชัมมูได้ถือโอกาสเข้าซื้อดินแดนกัศมีร์จากอังกฤษ และกัศมีร์ก็อยู่ภายใต้การปกครองของชัมมูตั้งแต่นั้นเป็นต้นมา ซึ่งชัมมูเองก็มีสถานะเป็นรัฐพื้นเมืองของบริติชราชในกำกับของพระเจ้าแผ่นดินอังกฤษ
ใน ค.ศ. 1947 เมื่ออังกฤษได้แบ่งบริติชราชออกเป็นประเทศอินเดีย (ชาวฮินดู) และประเทศปากีสถาน (ชาวมุสลิม) ทั้งสองฝ่ายต่างอ้างสิทธิ์เหนือดินแดนชัมมูและกัศมีร์ จนบานปลายเป็นสงครามกัศมีร์ครั้งที่หนึ่ง
ในปัจจุบันนี้ พื้นที่ 43% ของกัศมีร์อยู่ในปกครองของอินเดีย, 37% อยู่ในปกครองของปากีสถาน และราว 20% อยู่ในปกครองของจีน มีประชากรอาศัยอยู่ในกัศมีร์ทั้งสิ้นราว 13–14 ล้านคน ในจำนวนนี้ 70% อาศัยอยู่ในเขตของอินเดีย ประชากรส่วนใหญ่ในพื้นที่กัศมีร์นับถือศาสนาอิสลาม (83%) รองลงมาคือศาสนาฮินดู (14%) และศาสนาพุทธ (1%)
กวนอิม
กวนอิม ตามสำเนียงฮกเกี้ยน หรือ กฺวันยิน ตามภาษาจีนกลาง เป็นพระโพธิสัตว์ในตามคติมหายาน เป็นองค์เดียวกันกับพระอวโลกิเตศวรโพธิสัตว์ในภาษาสันสกฤต ซึ่งมีต้นกำเนิดจากพระสูตรมหายานในประเทศอินเดีย และได้ผสมผสานกับตำนานเรื่องเจ้าหญิงเมี่ยวซ่าน ของศาสนาพื้นบ้านจีนจนก่อให้เกิดเป็นพระโพธิสัตว์กวนอิมในภาคสตรีขึ้น  เพื่อแสดงออกถึงความอ่อนโยน และแสดงถึงความเมตตากรุณาให้เด่นชัดยิ่งขึ้นดังเช่นความรักของมารดาที่มีต่อบุตร  ซึ่งเป็นการผสมผสานกลมกลืนทางความเชื่อที่ปราศจากข้อขัดแย้ง  เนื่องจากในสัทธรรมปุณฑรีกสูตรได้อธิบายว่า  พระอวโลกิเตศวรนั้นสามารถแบ่งภาคเพื่อโปรดสรรพสัตว์ได้มากมายทั้งปางบุรุษและสตรี  และเป็นธรรมดาของพระโพธิสัตว์มหายานที่เมื่อเข้าไปสู่ดินแดนอื่นทั้งทิเบต จีน หรือญี่ปุ่น  ย่อมผสมผสานกลมกลืนได้กับเทพท้องถิ่นนั้น ๆ  อย่างในกรณีพระอวโลกิเตศวรนี้ ชาร์ล เอลเลียต (Sir Charles Elliot) ได้ตั้งข้อสังเกตว่า  "คงเนื่องมาจากความสับสนทางความคิดของชาวจีนในยุคนั้น  ซึ่งบูชาเทพเจ้าต่าง ๆ ของตนอยู่แล้ว  และเมี่ยวซ่านก็เป็นเทพวีรชนดั้งเดิมอยู่ก่อน  เมื่อคติพระโพธิสัตว์จากอินเดียแผ่เข้าไปถึง  ได้เกิดการผสานทางวัฒนธรรมเปลี่ยนชื่อเสียง คงไว้เพียงแต่คุณลักษณะต่าง ๆ พอให้แยกออกว่าเป็นพระอวโลกิเตศวรโพธิสัตว์"
พระโพธิสัตว์กวนอิมในตำนานฝ่ายจีน
พระโพธิสัตว์กวนอิม (ประสูติ 19 เดือนยี่จีน) เดิมเป็นเทพธิดาซึ่งต้องการช่วยปลดเปลื้องทุกข์ภัยแก่มวลมนุษย์ ในชาติสุดท้ายจึงจุติลงมายังโลกมนุษย์นาม เจ้าหญิงเมี่ยวซ่าน เป็นพระราชธิดาองค์เล็กของกษัตริย์แห่งอาณาจักรซิงหลิง พระนามว่า พระเจ้าเมี่ยวจวง กับพระนางเซี่ยวหลิน (พระนางเป๋าเต๋อ) มีพระพี่นาง 2 พระองค์ คือ เจ้าหญิงเมี่ยวอิม และเจ้าหญิงเมี่ยวหยวน